ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

....ต้นกล้า
“อย่าให้เสียงความคิดเห็นของผู้อื่น ดังกลบเสียงภายในของคุณ”
...l...ยังไม่จบสำหรับเทศกาลขึ้นดอกเบี้ยของสถาบันการเงินไทย สัปดาห์นี้น่าจะเป็นคิวของธนาคารขนาดเล็กที่จะเริ่มขยับดอกเบี้ย หลังปล่อยให้ธนาคารขนาดกลางและขนาดใหญ่ทยอยกันขึ้นดอกเบี้ยตามสัญญาณชัดๆ จากคณะกรรมการนโยบายการเงินไปเรียบร้อยแล้ว จากนั้นช่วงต้นปีหน้าจะเป็นกลุ่มลีสซิงหรือธุรกิจเช่าซื้อ โดยเฉพาะรถยนต์จะต้องปรับขึ้นดอกเบี้ยกับลูกค้าตามต้นทุนที่ปรับตัวสูงขึ้น จึงไม่ต้องแปลกใจที่รถใหม่ป้ายแดงจะมีการถอยกันมาเกลื่อนถนนในช่วงปลายปีนี้ แค่งานมอเตอร์ เอ็กซ์โป ก็ปาไปร่วม 2.7 หมื่นคันแล้ว
...l...กระทรวงการคลังเตรียมรับทรัพย์เพิ่ม เมื่อคณะกรรมการพิจารณาการแก้ไขสัมปทานตามมาตรา 22 ตามพระราชบัญญัติร่วมทุนภาครัฐและเอกชน เตรียม “ลงดาบ” ค่ายมือถือยักษ์ใหญ่ ที่ถูกระบุว่ามีการใช้อำนาจทางการเมืองในช่วงหลายปีก่อน แก้ไขสัญญาด้วยการลดการจ่ายค่าสัมปทานให้แก่รัฐ
...l...แผนการควบกิจการระหว่างธนาคารธนชาตกับธนาคารนครหลวงไทย ตอนนี้ถูกเก็บไว้เป็นความลับแบบเบ็ดเสร็จ ใครคิดจะล้วง แคะ แกะ เกา ต้องไปถาม “สมเจตน์ หมู่ศิริเลิศ” ประธานเจ้าหน้าที่บริหารและกรรมการผู้จัดการใหญ่ ผู้กุมบังเหียนธนาคารธนชาต ในขณะนี้เพียงผู้เดียว ส่วนบิ๊กธนาคารนครหลวงไทย ขณะนี้บทบาทเริ่มลดน้อยลงทุกขณะ เชื่อว่าปีหน้าคงใส่เกียร์ห้าแน่ๆ จะเป็นธนาคารที่มีเจ้าของเดียวกัน แต่มีสองแบรนด์ สองสี คงเป็นไปไม่ได้ ใช่ป่ะเพ่... 
...l...เอ่อคือว่า บรรดาพนักงานสาขาโปรดเตรียมตัวไว้ จับเก้าอี้และพนักให้มั่น ไม่เช่นนั้นมีสิทธิโดนสอย ไม่ได้เป็นร้อยนะเจ๊า แต่เป็นพันอ่ะเพ่